PRIJEDLOG IZMJENA PROGRAMA RADA GRADSKOG KAZALIŠTA MLADIH ZA 2021. GODINU

U 2021. godini Gradsko kazalište mladih premijerno je, sukladno Osnovnom programskom i financijskom okviru utvrđenom od strane Osnivača, dužno izvesti tri naslova. Do sada smo izveli predstave „Psi, pare, pištolji“ te predstavu „Isus, sin čovječji.“ Predstava „Psi, pare, pištolji“ naslov je koji je zamijenio prvotno planirani „7 godina/2555 dana“ zbog toga što nismo uspjeli dobiti prethodno planirana autorska prava koja su zahtijevala sredstva te prostorne propise previsoke i neadekvatne za budžet GKM-a, a što smo saznali naknadno kada je već započela priprema projekta.

Drugi naslov, „Isus, sin čovječji“, ostvaren je u svibnju ove godine.

Treći naslov trebao je biti izveden na festivalu „Splitsko ljeto“, a riječ je o predstavi „Prve dame“ koju smo planirali ostvariti sredstvima iz natječaja Splitsko-dalmatinske županije. Kako do realno pripremnog razdoblja uoči Festivala, nisu bili poznati rezultati natječaja nismo mogli riskirati realizaciju projekta te je isti odgođen za jesen/zimu za kada je planirana i predstava iz programa „Božić u začaranoj šumi“.

Budući da smo dobili autorska prava za komad „Prve dame“, a zbog racionalne podijele ansambla na način da se angažiraju kolegice koje nisu imale prilike igrati u prethodnoj inscenaciji odlučio sam, u dogovoru s redateljem predstave „Božić u začaranoj šumi“ Belmondom Milišom, umjesto te predstave postaviti „Prve dame“ kako bismo u konačnici ostvarili tri premijerna naslova u 2021.

S nakanom da i u narednoj 2022. godini nastavimo koliko je god moguće praksu ravnomjernog angažmana ansambla, kolega Miliša je promijenio naslov „Božić u začaranoj šumi“ u „Carevo novo ruho“ jer zbog same tematike predstava više ne bi pripadala adventskom razdoblju, ali i zbog ansambla koji bi trebao igrati te najvažnije zbog interesa školske publike za predmetni naslov.

Split, 9. rujna 2021. Ravnatelj:

 Ivo Perkušić

Usvojeno na 41. sjednici Kazališnog vijeća Gradskog kazališta mladih 14. rujna 2021.

Potpredsjednik:

Vinko Mihanović

Klasa: 612-03/21-01/149

Urbroj: 2181-110-01-00/01